கேள்வி: தட்டக்கல் கோட்டை பற்றி விளக்கவும்.
பதில்: தட்டக்கல் கோட்டை (''Thattakal Fort'') என்பது தமிழ்நாட்டில் உள்ள ஒரு கோட்டையாகும். இது கிருட்டிணகிரி மாவட்டம், காவேரிப்பட்டணம்-காக்காக்கரை நெடுஞ்சாலைக்கு 8 கி.மீ தொலைவில் அமைந்துள்ளது. கிபி 15 ம் நூற்றாண்டில் விஜயநகரப் பேரரசின் செஞ்சி நாயக்க மன்னர்களால் கட்டப்பட்டது.கிருட்டிணகிரி, தருமபுரி மாவட்டங்களில் உள்ள பாராமகால் என்றழைக்கப்படும் பன்னிரண்டு கோட்டைகளில் ஒன்றாகும். இம்மலைக்கோட்டை 2629 அடி உயரமுடையது. இம்மலைக்கோட்டை பாராமகால் கோட்டைகளிலையே சிறந்த வேலைப்பாடு மிக்கது. மலையின் உச்சியில் கோட்டை அரண்களும், இடிபாடுகளுடைய பல கட்டடங்களும், சுனைகளும், சிறிய கோயிலும், பாறையில் செதுக்கப்பட்ட பெரிய அனுமார் சிலையும் காணப்படுகின்றன. மலையைச் சுற்றி ஏராளமான நடுகல் காணப்படுகின்றன தகடூர் வரலாறும் பண்பாடும், இரா.இராமகிருட்டிணன்.பக் 307